**ΑΝΑΚΟΙΝΩΣΗ**

**ΠΑΡΑΤΑΣΗ ΗΜΕΡΟΜΗΝΙΑΣ ΚΑΤΑΘΕΣΗΣ ΠΤΥΧΙΑΚΩΝ ΕΡΓΑΣΙΩΝ ΓΙΑ ΟΣΟΥΣ ΦΟΙΤΗΤΕΣ ΕΠΙΘΥΜΟΥΝ ΝΑ ΛΑΒΟΥΝ ΜΕΡΟΣ ΣΤΗΝ ΟΡΚΩΜΟΣΙΑ ΤΟΥ ΧΕΙΜΕΡΙΝΟΥ ΕΞΑΜΗΝΟΥ**

**ΤΟΥ ΑΚΑΔΗΜΑΪΚΟΥ ΕΤΟΥΣ 2018-19**

Οι φοιτητές οι οποίοι εκπονούν την πτυχιακή τους εργασία και επιθυμούν να λάβουν μέρος στην ορκωμοσία του Χειμερινού Εξαμήνου ακαδημαϊκού έτους 2018-19, θα πρέπει να την καταθέσουν **το αργότερο μέχρι την 30η Οκτωβρίου του 2018,** έτσι ώστε να συμπεριληφθεί στο πρόγραμμα εξέτασης πτυχιακών εργασιών. Όσες εργασίες κατατεθούν μετά την **31η Οκτωβρίου του 2018, θα εξεταστούν με νέο πρόγραμμα που θα ανακοινωθεί μετά την ορκωμοσία.**

Η κατάθεση της πτυχιακής εργασίας πραγματοποιείται στην Γραμματεία του Τμήματος στις ημέρες και ώρες εξυπηρέτησης των φοιτητών.

Απαραίτητη προϋπόθεση, για την κατάθεση είναι, **να μην έχει παρέλθει ο χρόνος λήξης** της πτυχιακής εργασίας (6 μήνες από την ημερομηνία ανάληψης ή σε περίπτωση παράτασης από την ημερομηνία λήξης της παράτασης).

**Η Πτυχιακή εργασία θα πρέπει απαραιτήτως να συνοδεύεται από:**

1. Υπογεγραμμένη **εισηγητική έκθεση** του επιβλέποντα εκπαιδευτικού κατόπιν ελέγχου της πτυχιακής, με την οποία εγκρίνει την παρουσίαση της εργασίας.
2. Υπογεγραμμένα τέσσερα **(4) αντίγραφα (σε βιβλιοδεσία)** από τον φοιτητή και τον καθηγητή.
3. **Τρία (3) CD** (πιστά αντίγραφα των τεσσάρων (4) εντύπων πτυχιακών εργασιών) τα οποία περιλαμβάνουν το περιεχόμενο της πτυχιακής εργασίας και την βάση δεδομένων με τα αρχεία επεξεργασίας των δεδομένων, εφόσον πρόκειται για ερευνητική εργασία (SPSS ή EXCEL). Στα CD θα αναγράφεται ο τίτλος της πτυχιακής (σύμφωνα με την αρχική του ανάληψη), το ονοματεπώνυμο και ο Αριθμός Μητρώου του φοιτητή. Το ένα cd είναι για τον ατομικό φάκελο του φοιτητή, το δεύτερο είναι για την βιβλιοθήκη του Τ.Ε.Ι. Α.Μ.Θ. και το τρίτο για τον εισηγητή καθηγητή.
4. Την **υπεύθυνη δήλωση** του φοιτητή περί αυθεντικότητας.

**\*** Σε περίπτωση που η εργασία εκπονείται από δύο (2) φοιτητές θα πρέπει να κατατεθούν, όλα τα παραπάνω δύο (2) φορές (Μια φορά για τον κάθε φοιτητή). Εκτός από τα έντυπα αντίγραφα τα οποία είναι πέντε (5) και για τους δυο φοιτητές.

!!!!! Πτυχιακή εργασία η οποία κατατίθεται ενώ έχει παρέλθει η ημερομηνία λήξης ή δεν πληροί τις ως άνω προϋποθέσεις, δεν θα γίνεται δεκτή (θα επιστρέφετε πίσω).

!!!!!Η Γραμματεία του Τμήματος πέραν της πρωτοκόλλησης της Πτυχιακής εργασίας και την αρχειοθέτηση της δεν φέρει απολύτως καμία ευθύνη για οποιαδήποτε παράληψη υπάρχει στον τίτλο, στα cd και στο περιεχόμενο της.

!!!!! Προς αποφυγήν δημιουργίας προβλημάτων η κατάθεση της πτυχιακής εργασίας να πραγματοποιείται μια εβδομάδα πριν την λήξη της ημερομηνίας κατάθεσης.

!!!!! Η πτυχιακή εργασία κατατίθεται από τον ίδιο το φοιτητή ή με εξουσιοδότηση σε τρίτο πρόσωπο µε θεωρημένο το γνήσιο της υπογραφής του φοιτητή και το εξής κείμενο:

Εξουσιοδοτώ τον/την…… *να καταθέσει την πτυχιακή μου εργασία* στην Γραμματεία *του Τμήματος Νοσηλευτικής, της Σχολής Επαγγελμάτων Υγείας και Πρόνοιας του ΤΕΙ Ανατολικής Μακεδονίας και Θράκης.*

*Στην εξουσιοδότηση θα πρέπει* να αναγράφονται πλήρως όλα τα στοιχεία όπως ονοματεπώνυμο, πατρώνυμο, αρ. ταυτότητας, ημερομηνία έκδοσης, εκδούσα αρχή κ.α. του εξουσιοδοτούντα και του εξουσιοδοτούμενου.

Ο εξουσιοδοτούμενος θα προσέρχεται στην Γραμματεία µε την αστυνομική του ταυτότητα.

**Ο Κοσμήτορας της Σχολής**

**& Πρόεδρος του Τμήματος**

**Δρ. Ευστάθιος Δημητριάδης**

**Καθηγητής**